**Ministru kabineta rīkojuma projekta “Grozījumi Ministru kabineta 2019.gada 29.aprīļa rīkojumā Nr.198 “Par robežšķērsošanas vietu “Silene” un “Pāternieki” attīstību”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta rīkojuma projekts sagatavots, lai nodrošinātu finansējuma 600 000 EURapmērā, kas 2020.gadā netiks izlietots robežšķērsošanas vietu (turpmāk – RŠV) “Silene” un “Pāternieki” modernizācijas projektu I posma būvniecības izdevumu segšanai valsts akciju sabiedrībai “Valsts nekustamie īpašumi” (turpmāk – VNĪ), ekonomisku izlietojumu, vienlaicīgi precizējot finansējuma sadalījumu pa gadiem, nemainot izdevumu kopējo apmēru, kā arī precizējot RŠV “Silene” un “Pāternieki” modernizācijas projekta I posma būvniecības pabeigšanas gala termiņu, nosakot to 2021.gada 31.jūlijs.Ministru kabineta rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Finanšu ministrijas (VNĪ) iniciatīva.Ministru kabineta 2019. gada 29. aprīļa rīkojuma Nr. 198 “Par robežšķērsošanas vietu “Silene” un “Pāternieki” attīstību” (turpmāk – MK rīkojums Nr.198) 1.2.apakšpunkts. Ministru kabineta 2020.gada 18.augusta sēdes protokollēmuma Nr.49 46.§ 12.8.apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Saskaņā ar MK rīkojumu Nr. 198 Finanšu ministrijai (VNĪ):**- uzdots nodrošināt Latvijas Republikas un Baltkrievijas Republikas RŠV “Silene” un “Pāternieki” attīstības I posma būvniecības pabeigšanu līdz 2020. gada 31.decembrim *(1.punkts);*- atļauts Finanšu ministrijai uzņemties ilgtermiņa saistības līdzekļu pārskaitīšanai VNĪ RŠV “Pāternieki” attīstības I posma būvniecības izdevumu segšanai 2019.–2020. gadā 3 135 886 EUR apmērā, tai skaitā 2019. gadā 247 247 EUR un 2020. gadā 2 888 639EUR ; RŠV “Silene” attīstības I posma būvniecības izdevumu segšanai 2019.–2020. gadā 2 510 489 EUR apmērā, tai skaitā 2019. gadā 247 247 EUR un 2020. gadā 2 263 242 EUR  *(2.punkts)*;- uzdots Finanšu ministrijai minēto finansējumu 2019. gadā un 2020. gadā nodrošināt atbilstoši piešķirtajiem valsts budžeta līdzekļiem (3.punkts).Ar Ministru kabineta 2020.gada 18.augusta sēdes protokollēmuma Nr.49 46.§ 12.8.apakšpunktu atbalstīts Finanšu ministrijas priekšlikums novirzīt finansējumu (2021.gadā 2 380 666 EUR, 2022.gadā 2 085 846 EUR, 2023.gadā 966 935 EUR un 2024.gadā 280 526 EUR) valsts ēku remontdarbu veikšanai, tajā skaitā RŠV “Silene” un “Pāternieki” modernizācijas projekta I posma būvniecības projektam 2021.gadā 600 000 EUR*.*VNĪ būvprojektu RŠV „Silene” un „Pāternieki” attīstība uz Latvijas Republikas un Baltkrievijas Republikas valsts robežas (I posms) faktiskā izpildes gaita: **RŠV “Silene”:**Saskaņā ar atklāta konkursa “Būvprojekta izstrāde, autoruzraudzība un būvdarbu veikšana robežšķērsošanas vietā “Pāternieki” un robežšķērsošanas vietā “Silene””, iepirkuma identifikācijas Nr. VNĪ 2019/7/2-3/AK-61 rezultātiem 2019.gada 27.decembrī ar personu apvienību “BA” tika noslēgts būvdarbu līgums Nr.  IZD/2019/3362 par summu 2 087 016,06 EUR bez PVN.Lai nodrošinātu projekta realizāciju atbilstoši ēkas lietotāju (Valsts robežsardzes (turpmāk – VRS ) un Valsts ieņēmumu dienesta (turpmāk – VID) izvirzītajām prasībām, objektā ir nepieciešams veikt papildu un neparedzētos būvdarbus, kas sākotnēji netika iekļauti tehniskajā specifikācijā. Lai ievērotu Publiskas personas finanšu līdzekļu un mantas izšķērdēšanas novēršanas likuma 3.pantā noteikto, kā atbilstošākā rīcība konkrētajā gadījumā ir grozījumu izdarīšana Būvdarbu līgumā, kas noslēgts ar personu apvienību “BA”.Darbi ir nepieciešami izstrādāto būvprojektu “RŠV „Silene” un „Pāternieki” attīstība uz Latvijas Republikas un Baltkrievijas Republikas valsts robežas” (I posms) realizācijai pilnā apjomā. Papildus būvdarbu nepieciešamība veidojas šādu iemeslu dēļ:- padziļinātas teritorijas izpētē tika iegūti rezultāti, ko nevarēja paredzēt iepirkuma izsludināšanas laikā;- ēkas lietotāji (VID, VRS) izvirzīja papildus prasības - (sanitāro mezglu izbūvi administratīvās ēkas piebūvē (autobusa terminālī)), kas sākotnēji netika iekļautas publiskā iepirkuma apjomā;- būvprojekta izstrādes laikā tika konstatētas neatbilstības iepirkumā ietverto inženiertīklu apjomā.Piegādātāja maiņa radītu būtisku izmaksu pieaugumu un radītu ievērojamas grūtības būvdarbu turpmākai veikšanai un projekta gala izpildes termiņa ievērošanai.**RŠV “Pāternieki”:**Saskaņā ar atklāta konkursa “Būvprojekta izstrāde, autoruzraudzība un būvdarbu veikšana robežšķērsošanas vietā “Pāternieki” un robežšķērsošanas vietā “Silene””", iepirkuma identifikācijas Nr. VNĪ 2019/7/2-3/AK-61 rezultātiem 2019.gada 27.decembrī ar pilnsabiedrību “MMG” tika noslēgts būvdarbu līgums Nr. IZD/2019/3361 par summu 2 656 591, 34 EUR bez PVN.Lai nodrošinātu projekta realizāciju atbilstoši ēkas lietotāju (VRS un VID) izvirzītajām prasībām, objektā ir nepieciešams veikt papildu un neparedzētos būvdarbus, kas sākotnēji netika iekļauti tehniskajā specifikācijā. Lai ievērotu Publiskas personas finanšu līdzekļu un mantas izšķērdēšanas novēršanas likuma 3.pantā noteikto, kā atbilstošākā rīcība konkrētajā gadījumā ir grozījumu izdarīšana Būvdarbu līgumā ar pilnsabiedrību “MMG”. Darbi ir nepieciešami izstrādātā būvprojekta “RŠV „Silene” un „Pāternieki” attīstība uz Latvijas Republikas un Baltkrievijas Republikas valsts robežas” (I posms) realizācijai pilnā apjomā. Papildus būvdarbu nepieciešamība veidojas šādu iemeslu dēļ:- padziļinātas teritorijas izpētē tika iegūti rezultāti, ko nevarēja paredzēt publiskā iepirkuma izsludināšanas laikā;- ēkas lietotāji (VID, VRS) izvirzīja papildus prasības - (sanitāro mezglu izbūvi administratīvās ēkas piebūvē (autobusa terminālī)), kas iepriekš netika iekļauta publiskā iepirkuma apjomā;- būvprojekta izstrādes laikā tika konstatētas neatbilstības RŠV ugunsdrošības sistēmā (VUGD atzinums);Piegādātāja maiņa radītu būtisku projekta īstenošanas izmaksu pieaugumu un radītu ievērojamas grūtības būvdarbu turpmākai veikšanai un projekta gala izpildes termiņa ievērošanai.Ņemot vērā faktisko projektu īstenošanas gaitu, tika secināts, ka 2020.gadā netiks izlietota daļa (600 000 EUR) no Finanšu ministrijas budžetā paredzētā finansējuma 5 151 881 EUR apmērā (RŠV “Silene” 2 263 242 EUR, RŠV “Pāternieki” 2 888 639 EUR). Attiecīgi 2020.gadā neizlietoto finansējumu 600 000 EUR apmērā nepieciešams paredzēt 2021.gadā, kad plānota noslēguma būvniecības fāze, kuras ietvaros paredzēts apgūt visu RŠV “Silene” un RŠV “Pāternieki” attīstības projektu īstenošanai paredzēto finansējumu. Projektus īstenot un to īstenošanai piešķirto finansējumu pilnā apmērā 2020.gadā nevarēs izlietot šādu objektīvu apstākļu dēļ:-   ceļa seguma izbūves ierobežojumu dēļ saistībā ar noteiktajām prasībām apkārtējā gaisa un pamatnes temperatūrai. Saskaņā ar VAS “Latvijas valsts ceļi” izstrādātajā “Ceļu specifikācijas 2019” (*apstiprinātas VAS ″Latvijas Valsts ceļi” Tehniskajā komisijā 2018. gada 27.septembrī*) 6.2.6.3. apakšpunktā noteiktajām prasībām, proti,, karstā asfalta dilumkārtas ieteicams būvēt laika posmā no 15. aprīļa līdz 15. oktobrim. Asfalta maisījumu nav ieteicams ieklāt, ja paredzams lietus, ja zemes klātne sasalusi. Asfalta maisījumu nedrīkst ieklāt, ja virsma, uz kuras jāklāj asfalta maisījums, ir slapja (ūdens plēvītes biezums pārsniedz 1 mm), dubļaina vai klāta ar ledu, vai arī nav atbilstoši sagatavota, kā norādīts iepriekš. Apkārtējās vides un pamatnes temperatūrai asfalta maisījuma ieklāšanas laikā jāatbilst vismaz +10 C <https://lvceli.lv/wp-content/uploads/2015/06/Celu_specifikacijas_2019.pdf>);- nepieciešamo papildus darbu veikšana saskaņā ar lietotāju (VID, VRS) papildus izvirzītajām prasībām, piemēram, (sanitāro mezglu izbūve administratīvās ēkas piebūvē (autobusa terminālī)), jaunu pieslēgšanu izbūve pie esošajiem video, datu pārraides un piekļuves tīkliem.Attiecīgi Ministru kabineta rīkojuma projekts “Grozījumi Ministru kabineta 2019.gada 29.aprīļa rīkojumā Nr.198 “Par robežšķērsošanas vietu “Silene” un “Pāternieki” attīstību”” un Ministru kabineta sēdes protokollēmuma projekts paredz precizēt Finanšu ministrijas budžetā finansējumu ilgtermiņa saistību pasākumam “Dotācija robežšķērsošanas vietu “Silene” un “Pāternieki” rekonstrukcijai” apmēru pa gadiem (2020.gadā 4 551 881 EUR un 2021. gadā 600 000 EUR), nemainot to kopējo apmēru 2019.-2021.gadā 5 646 375 EUR apmērā, Savukārt, lai nodrošinātu 2020.gadā neizmantotā finansējuma RŠV “Silene” un “Pāternieki” modernizācijas projektu I posma būvniecības izdevumu segšanai VNĪ piešķirtā finansējuma 600 000 EUR  apmērā ekonomisku izlietojumu, izstrādātajā Ministru kabineta sēdes protokollēmmuma projektā tiek paredzēts, ka neizlietotais finansējums tiek pārdalīts uz budžeta resora "74.Gadskārtējā valsts budžeta izpildes procesā pārdalāmais finansējums" programmu 02.00.00 "Līdzekļi neparedzētiem gadījumiem”. Vienlaicīgi ar rīkojuma projektu tiek paredzēts precizēt projekta I posma būvniecības pabeigšanas gala termiņu, nosakot to 2021.gada 31.jūlijs.Atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 3.pielikumā ietvertajai politikas jomu klasifikācijai Ministru kabineta rīkojuma projekts atbilst publiskās pārvaldes politikas un budžeta un finanšu politikas jomai. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, VNĪ. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Autopārvadātāji un privātpersonas, kas pārvietojas caur RŠV “Silene”, “Pāternieki”, tai skaitā potenciālie Pasaules Hokeja čempionāta apmeklētāji. |
| 2. | Tiesiskā regulējuma ietekme uz tautsaimniecību un administratīvo slogu | Kravu transporta un tūristu plūsmas palielināšanās pozitīvi ietekmēs Latvijas tautsaimniecības izaugsmi, administratīvo slogu nemaina. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Tiks nodrošināta Latvijas un Baltkrievijas divpusējo attiecību nostiprināšana. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 5 151 881 | 0 | 0 | 0 |  | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 5 151 881 | 0 | 0 | 0 |  | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 5 151 881 | -600 000 | 0 | 600 000 |  |  |  |
| 2.1. valsts pamatbudžets | 5 151 881 | -600 000 | 0 | 600 000 |  |  |  |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 600 000 | 0 | -600 000 | 0 |  | - |
| 3.1. valsts pamatbudžets | 0 | 600 000 | 0 | -600 000 | 0 |  |  |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 600 000 |  | 0 | -600 000 | 0 | 0 | 0 |
| 5.1. valsts pamatbudžets | 600 000 |  | 0 | -600 000 | 0 | 0 | 0 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Neizlietotais finansējums 2020.gadā 600 000 EUR  apmērā tiks pārdalīts uz budžeta resora "74.Gadskārtējā valsts budžeta izpildes procesā pārdalāmais finansējums" programmu 02.00.00 "Līdzekļi neparedzētiem gadījumiem”. 2021.gadam nepieciešamais finansējums 600 000 EUR  apmērā tiks nodrošināts Finanšu ministrijas budžeta apakšprogrammā 41.13.00 “"Finansējums VAS "Valsts nekustamie īpašumi" īstenojamiem projektiem un pasākumiem", precizējot ilgtermiņa saistības “Dotācija robežšķērsošanas vietu “Silene” un “Pāternieki” rekonstrukcijai” saskaņā ar Ministru kabineta 2020.gada 18.augusta sēdes protokollēmuma Nr.49 46.§ 12.8.apakšpunktu paredzētā finansējuma valsts ēku remontdarbu veikšanai ietvaros. |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav. |
| 2. | Atbildīgā institūcija | Finanšu ministrija (VNĪ) |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Saistības pret Eiropas Savienību | Projekts šo jomu neskar. |
| Citas starptautiskās saistības | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, VNĪ, Iekšlietu ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministrs J.Reirs

Bružas 29264491

vita.bruzas@vni.lv

Šaforostovs 26118150.

Aleksejs.saforostovs@vni.lv